На основу члана 83. Закона о запосленима у аутономним покрајинама и јединицама локалне самоуправе (''Службени гласник РС'', број 21/16, 113/17, 95/2018, 114/2021 и 92/23) и члана 4. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (''Службени гласник РС'', бр. 107/23), Покрајински секретаријат за социјалну политику, демографију и равноправност полова оглашава

**ИНТЕРНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА У ПОКРАЈИНСКОМ СЕКРЕТАРИЈАТУ ЗА СОЦИЈАЛНУ ПОЛИТИКУ, ДЕМОГРАФИЈУ И РАВНОПРАВНОСТ ПОЛОВА**

**I Орган у којем се радно место попуњава:**

Покрајински секретаријат за социјалну политику, демографију и равноправност полова Нови Сад, Булевар Михајла Пупина број 16.

**II Раднo местo члан 42. ЗА СТУДИЈСКО АНАЛИТИЧКЕ ПОСЛОВЕ У ОБЛАСТИ ДЕМОГРАФИЈЕ у звању саветник – 1 извршилац,** у Сектору за демографију и бригу о породици.

**Опис послова:** Обавља: сложене студијско аналитичке послове везане за област друштвене бриге о деци и демографије, учествује у припреми извештаја и информација о утврђеном стању у области друштвене бриге о деци и демографије, програма, планова и процена стања у овим областима, ради на стварању и ажурирању базе података из надлежности органа, прати примену закона и других прописа у области друштвене бриге о деци и демографије, сагледава потребе за регулисањем одређених питања и односа у овим областима, анализира стање и предлаже одговарајуће мере, учествује у припреми предлога закона у областима које као овлашћени предлагач Скупштина АП Војводине предлаже Народној скупштини Републике Србије, остварује сарадњу са институцијама из области, обавља и друге послове које му повери покрајински секретар и помоћник покрајинског секретара.

**`Услови:** стечено високо образовање у пољу друштвено-хуманистичких или природно-математичких наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање три године, положен државни стручни испит и потребне компетенције за то радно место.

 **III Општи услови за рад у органима Аутономне покрајине Војводине:** да је учесник интерног конкурса пунолетан држављанин Републике Србије; да има прописано образовање; да није правоснажно осуђиван на безусловну казну затвора од најмање шест месеци и да му раније није престајао радни однос у државном органу, односно органу аутономне покрајине и јединице локалне самоуправе, због теже повреде дужности из радног односа и да испуњава остале услове удређене законом, другим прописом и актом о систематизацији радних места.

Избор кандидата заснива се на провери стручне оспособљености, знању и вештинама, које су за то радно место утврђене у оквиру посебних функционалних компетенција. Кандидат који не испуни мерило за проверу одређене компетенције у једној фази изборног поступка, не позива се да учествује у провери следеће компетенције. Изборни поступак спроводи се писаном провером путем тестова, писаном симулацијом и завршним разговором са кандидатима:

1. **провера посебних функционалних компетенција:**
* за област рада „Стручно оперативни послови“ (методе и технике опсервације, прикупљања и евидентирања података, технике обраде и израде прегледа података, методе анализе и закључивања о стању у области; поступак израде стручних налаза и технике израде општих, појединачних и других правних аката) – провераваће се писаном симулацијом.
* релевантни прописи, акти и процедуре из делокруга радног места – Програм демографског развоја АПВ са мерама; Закон о финансијској подршци породици са децом.

**2. интервју са Конкурсном комисијом:**

* подразумева завршни разговор који чланови комисије воде са кандидатом у циљу процене мотивације за рад на радном месту, могућих доприноса на раду и прихватања вредности органа и на њега ће се позвати само кандидати које су сви чланови конкурсне комисије у свим облицима провере вредновали позитивном оценом.

**IV Место рада:** Нови Сад, Булевар Михајла Пупина број 16

**V** **Рок за подношење пријавe на интерни конкурс:** рок за подношење пријавe је8 дана од дана када је интерни конкурс оглашен на огласној табли секретаријата и на интернет презентацији Службе за управљање људским ресурсима, односно рок за подношење пријаве почиње 19.03.2024. године, а истиче 26.03.2024. године.

**VI** **Лице које је задужено за давање обавештења о интерном конкурсу**: Жујић Сања, контакт тел. 021 /487 4073.

**VII** **Адреса на коју се подноси пријава на интерни конкурс**: Покрајински секретаријат за социјалну политику, демографију и равноправност полова, Булевар Михајла Пупина број 16, 21000 Нови Сад, са назнаком да се ради о пријави за интерни конкурс и навести назив радног места, путем поште или предајом писарници покрајинских органа управе у времену од 09-14 часова.

**VIII Датум оглашавања**: 18.03.2024. године

**IX Пријава на интерни конкурс врши се на Обрасцу пријаве која је доступна на интернет презентацији Покрајинског секретаријата за социјалну политику, демографију и равноправност полова** [www.socijalnapolitika.gov.rs](http://www.socijalnapolitika.gov.rs) **и на интернет презентацији Службе за управљање људским ресурсима** [www.ljudskiresursi.vojvodina.gov.rs](http://www.ljudskiresursi.vojvodina.gov.rs) **и на огласној табли која се налази на адреси Булевар Михајла Пупина 16, II спрат.**

**Приликом предаје пријаве на интерни конкурс, пријава добија шифру под којом подносилац пријаве учествује у даљем изборном поступку. Подносилац пријаве се обавештава о додељеној шифри у року од три дана од пријема пријаве, на начин који је у пријави назначио за доставу обавештења.**

**Х Докази које прилажу кандидати који су успешно прошли фазе изборног поступка пре завршног разговора са Конкурсном комисијом:**

**1)** оригинал или оверена фотокопија **дипломе** којом се потврђује стручна спрема;

2) оригинал или оверена фотокопија доказа о најмање 3 година радног искуства у струци (потврда, решење и други акти којима се доказује на којим пословима, у ком периоду и са којом стручном спремом је стечено радно искуство);

**3) фотокопија личне карте, односно испис очитане биометријске личне карте;**

4) оригинал или оверена фотокопија решење о распоређивању или решење да је службеник нераспоређен;

5) оригинал или оверена фотокопија уверења о положеном државном стручном испиту (ако је кандидат положио).

**ХI Рок за подношење доказа:** кандидати који су успешно прошли фазе изборног поступка пре завршног разговора са Комисијом, позивају се да у року од пет радних дана од дана пријема позива доставе доказе из тачке Х. Кандидати који не доставе наведене доказе, односно који на основу достављених доказа не испуењавају услове за запослење, писмено се обавештавају да су искључени из даљег изборног поступка.

**XII Датум и место провере компетенција кандидата у изборном поступку: са кандидатима** чије су пријаве благовремене, допуштене, разумљиве, потпуне и уз које су приложени сви потребни докази и који испуњавају услове за оглашено радно место, биће одржана у просторијама Покрајинског секретаријата за социјалну политику, демографију и равноправност полова, Нови Сад, Булевар Михајла Пупина 16, о чему ће кандидати бити обавештени писменим путем на e--mail адресу, односно телефонским путем на бројеве које су навели у пријави. Изборни поступак ће се спровести након истека рока за подношење пријава на интерни конкурс.

 **XIII Службеници који имају право да учествују на интерном конкурсу:**

На интерном конкурсу могу да учествују службеници запослени на неодређено време код послодавца који оглашава интерни конкурс. Право учешћа на интерном конкурсу имају службеници у истом звању или службеници који испуњавају услове за напредовање у звање у које је разврстано радно место које се попуњава.

**Напомене:**
Неблаговремене, недопуштене, неразумљиве или непотпуне пријаве и пријаве уз које нису приложени сви потребни докази у оригиналу или фотокопији овереној пред органом надлежним за оверу преписа односно фотокопије докумената, биће одбачене.

Интерни конкурс спроводи Конкурсна комисија коју је именовао покрајински секретар за социјалну политику, демографију и равноправност полова.

Овај конкурс објављен је на web страници Службе за управљање људским ресурсима [www.ljudskiresursi.vojvodina.gov.rs](http://www.ljudskiresursi.vojvodina.gov.rs) и огласној табли и интернет презентацији послодавца.

Сви појмови који се користе у овом Конкурсу у мушком граматичком роду обухватају мушки и женски род лица на која се односе.

ПОКРАЈИНСКИ СЕКРЕТАР

Предраг Вулетић